ข่าวสั้น(หุ้น-ตลาดทุน)
BAY แนวโน้มบวก
29 ต.ค. 2565

BAY แนวโน้มบวก
บริษัท ฟิทช์ เรทติ้งส์ ประกาศเครดิตพินิจแนวโน้มเป็นบวก แก่อันดับเครดิตสากลสกุลเงินต่างประเทศระยะยาวที่ “BBB” อันดับเครดิตสากลสกุลเงินต่างประเทศระยะสั้นที่ “F3” อันดับเครดิตภายในประเทศระยะยาวที่ “AA (tha)” และอันดับเครดิตสนับสนุนขั้นต่ำที่ “3” ของธนาคารกรุงศรีอยุธยา (BAY)
การประกาศเครดิตพินิจแนวโน้มเป็นบวกเป็นผลมาจากการที่ Bank of TokyoMitsubishi UFJ, Ltd. (BTMU) ประกาศแผนการที่จะเข้ามาเป็นผู้ถือหุ้นใหญ่ของ BAY โดยการเสนอซื้อหุ้นในสัดส่วนไม่เกิน 75% และฟิทช์คาดว่าสัดส่วนการถือหุ้นดังกล่าวน่าจะส่งผลให้มีความเป็นไปได้อย่างสูงที่ BTMU จะให้การสนับสนุนกับ BAY
ปัจจัยที่อาจมีผลต่ออันดับเครดิตในอนาคต การเข้าถือหุ้นของ BTMU ใน BAY เกินกว่า 50% น่าจะส่งผลให้อันดับเครดิตสากลสกุลเงินต่างประเทศระยะยาวและระยะสั้น และอันดับเครดิตภายในประเทศของ BAY ได้รับการปรับเพิ่มอันดับอย่างน้อย 1 อันดับ แต่อันดับที่จะได้รับการปรับขึ้น จะขึ้นอยู่กับการพิจารณาของฟิทช์ในเรื่องระดับความสำคัญในเชิงกลยุทธ์ของ BAY ต่อ BTMU และระดับความร่วมมือในการดำเนินงานระหว่าง BAY และ BTMU 
อย่างไรก็ตาม การปรับเพิ่มอันดับเครดิตไม่น่าจะมีการปรับขึ้นเกินกว่า 2 อันดับ เนื่องจากเพดานอันดับเครดิตของประเทศไทยปัจจุบันอยู่ที่ “A” และธนาคารพาณิชย์ไทยอื่นที่ถือหุ้นโดยธนาคารต่างประเทศ โดยทั่วไปแล้วจะมีอันดับเครดิตอยู่ต่ำกว่าอันดับเครดิตของธนาคารแม่อยู่ 1 อันดับ ทั้งนี้ อันดับเครดิตอาจจะไม่เปลี่ยนแปลง หาก BTMU ไม่สามารถเข้ามาเป็นผู้ถือหุ้นใหญ่หรือไม่มีการรวมงบการเงินของ BAY เข้ากับกลุ่ม BTMU
BANPU เก็บหุ้น 11 ล้านบาท
บริษัท บ้านปู (BANPU) แจ้งว่าวันที่ 4 ก.ค. 2556 ได้เข้าซื้อหุ้นคืนจากตลาดหลักทรัพย์จำนวน 3 แสนหุ้น ในราคาหุ้นละ 233 บาท รวมเป็นเงิน 11.39 ล้านบาท ปัจจุบันซื้อหุ้นได้จำนวน 11,390,200 หุ้น คิดเป็น 4.19% มูลค่ารวม 3,444.79 ล้านบาท